ฝึกซ้อมดั๊งค์ สร้างพลังกระโดด เรียนรู้ท่าไฮไลท์ในการดั๊งค์
ก้าวสองก้าวตามกติกาที่สามารถทำได้ ให้ถือลูกบาสไว้ในมือข้างที่จะใช้ดั๊งค์ กระโดดเทคตัวขึ้นจากเท้าข้างที่ตรงกันข้ามกับแขนข้างที่จะใช้ชู้ต ยืดแขนไปที่ขอบห่วง แล้วกดบอลให้ลงห่วง  ดั๊งค์มือเดียวก่อน การสแลมดั๊งค์ด้วยสองมืออาจจะใช้ทักษะที่เหนือกว่าสักหน่อย เพราะคุณต้องใช้แรงกระโดดที่มากกว่า แต่คุณสามารถที่จะทำได้ในอนาคต จะง่ายมากขึ้นหากคุณลองทำครั้งแรกด้วยบอลลูกเล็กกว่าไซส์ทั่วไป คุณจะสามารถจับได้ถนัดมือกว่าและควบคุมได้ง่ายกว่า ทำให้คุณเข้าใกล้ความสำเร็จมากขึ้นไปอีก ฝึกเลี้ยงลูกและชู้ตเป็นประจำด้วยลูกบาสขนาดมาตรฐานเพื่อที่จะได้ไม่ชินมือกับบอลผิดขนาดมากจนเกินไป แต่บางครั้งก็เอาไว้ดั๊งค์เล่นแก้เซ็งได้นะ ลองฝึกและจำความรู้สึกเวลาใช้แรงเฉื่อยควบคุมลูกบอลเวลาที่ยืดแขนสุด แม้แต่คนที่สามารถจับลูกบาสไว้ในฝ่ามือได้ บางครั้งก็ทำหลุดเวลาที่ดั๊งค์ได้เหมือนกัน เพราะฉะนั้นคุณควรจะจำความรู้สึกเวลาที่ควบคุมลูกบอลในอากาศให้ได้   ฝึกวิ่งเข้าหาแป้นแล้วกระแทกลูกบาสที่แป้น ถึงแม้คุณจะไม่ได้ดั๊งค์จริงๆ ก็ตาม แต่ให้ฝึกเข้าหาแป้นและถือบอลให้ถูกต้องเวลาขึ้นวางที่ห่วง บางทีคุณอาจเริ่มจากการใช้ลูกเทนนิสหรือลูกกอล์ฟก่อน จากนั้นค่อยเปลี่ยนเป็นลูกวอลเล่ย์บอล แล้วค่อยเป็นลูกบาสเก็ตบอล เป็นเรื่องปกติที่ส่วนใหญ่จะโฟกัสไปที่การขึ้นดั๊งค์มากเกินไปจนหล่นลงมาก้นกระแทกพื้น  ซึ่งมันเจ็บมาก เรื่องแบบนี้แม้แต่กับนักบาสมืออาชีพก็เกิดขึ้นได้เหมือนกัน มันต้องใช้เวลาในการฝึกฝนเพื่อที่จะทำท่าที่ถูกต้อง เมื่อถึงเวลานั้นคุณจะสามารถดั๊งค์และลงพื้นได้อย่างปลอดภัย   ให้ลองนึกภาพว่าคุณดั๊งค์เสร็จแล้วกำลังลงพื้น พยายามลงด้วยเท้าทั้งสองข้าง งอขาเล็กน้อยเพื่อลดแรงกระแทกขณะลงพื้น และต้องระวังผู้เล่นคนอื่น อย่าโหนห่วง ในเกมทั่วไปส่วนใหญ่ การโหนห่วงถือว่าผิดกติกา ยกเว้นแต่ในกรณีที่จะเกิดอุบัติเหตุต่อคนที่อยู่ข้างล่าง อย่างไรก็ตามการโหนห่วงจะทำให้แป้นเสียหาย และทำให้ร่างของคุณไม่สมดุล ทำให้ขาแกว่งไปในตำแหน่งที่ไม่ถูกต้องจนอาจทำให้คุณล้มหงายหลัง เพราะฉะนั้นไม่ควรพยายามคว้าขอบห่วงเอาไว้หลังจากที่กดลูกลงห่วง ควรจะดั๊งค์และลงพื้น ให้เริ่มกับห่วงที่สามารถปรับความสูงได้ ในกรณีที่คุณมีอยู่แล้ว ปรับห่วงให้เตี้ยลงคุณจะได้รู้ว่าเวลาดั๊งค์เป็นอย่างไร ให้จำความรู้สึกนั้นไว้ แล้วค่อยปรับให้เป็นความสูงปกติเมื่อคุณพัฒนาขึ้น ผู้เล่นหลายคนค้นพบว่ารองเท้าที่ดีช่วยให้ความสามารถในการดั๊งค์เพิ่มขึ้น ยิ่งไปกว่านั้นมันจะช่วยให้ปลอดภัยเวลาคุณดั๊งค์จริง มีโอกาสมากทีเดียวที่คุณจะพลาดในครั้งแรกๆ ของการดั๊งค์ แต่คุณต้องลุกขึ้นแล้วหัดทำไปเรื่อยๆ คุณจะแปลกใจทีเดียวเวลาที่คุณพัฒนาขึ้นหลังจากฝึกซ้อมบ่อยๆ โดยเฉพาะซ้อมกระโดดและสร้างกล้ามเนื้อขา คุณจะต้องยกขาขึ้นจากพื้นเพื่อที่จะลอยตัวอยู่กลางอากาศ และเคลื่อนที่ไปที่แป้นบาส ออกกำลังกายช่วงขาเป็นประจำจะช่วยเพิ่มความแข็งแรงและความหยืดหยุ่นได้เป็นอย่างดี แถมจะทำให้คุณกระโดดได้สูงอีกเป็นนิ้วเลย ยิ่งทำให้เข้าใกล้ขอบห่วงขึ้นไปอีก นี่เป็นตัวอย่างการฝึกที่ดี  บริหารช่วงน่อง 50-100 ครั้ง ทำท่าสควอท 2 หรือ 3 เซ็ท ทำท่าเก้าอี้ลมโดยเอาหลังพิงกำแพง 3-5 เซ็ท โดย 1 เซ็ทนาน 60 วินาที Plyometrics เป็นการออกกำลังกายที่ใช้แรงต้านของร่างกายเราเองเป็นตัวสร้างความแข็งแรง และเป็นประโยชน์ต่อคนที่ต้องการสร้างกล้ามเนื้อสำหรับการกระโดดเป็นอย่างมาก จริงอยู่ที่จะต้องใช้เวลานานกว่าเราจะกระโดดสูงขึ้น แต่หากเราฝึกกล้ามเนื้อได้ถูกที่มันจะช่วยลดระยะเวลาได้  กล้ามเนื้อที่ต้องการให้แข็งแรงมากขึ้น ได้แก่ Quadriceps (ควอดริเซ็บ), Hamstrings (แฮมสตริง หรือ กล้ามเนื้อต้นขาด้านหลัง), Gluteals (กลูเตียล หรือ กล้ามเนื้อสะโพก), Calves (น่อง). กล้ามเนื้อควอดริเซ็บจะเพิ่มความยืดหยุ่นที่เข่า ส่วนแฮมสตริงและกลูเตียลจะช่วยในเรื่องของสะโพก และกล้ามน่องจะช่วยในเรื่องการเกร็งข้อเท้า ในจังหวะแรกของการกระโดด แค่สร้างความแข็งแรงให้กล้ามเนื้อไม่มีทางพอ เพราะกล้ามเนื้อก็ต้องการการเคลื่อนไหวที่ผ่อนคลายและยืดหยุ่นได้เช่นกัน ทั้งนี้ก็เพื่อที่จะช่วยให้เราดั๊งค์ข้ามคู่ต่อสู้ได้ ให้สร้างความยืดหยุ่นด้วยการยืดเส้นเป็นประจำ ออกกำลังกายด้วยแรงต้านโดยใช้ยางยืดช่วย หรือลองเล่นโยคะดู  กล้ามเนื้อกลุ่มที่ควรยืดหยุ่น ได้แก่ แฮมสตริงและกล้ามเนื้อสะโพก เนื่องจากกล้ามนี้เหล่านี้จะช่วยในการยืดเข่าและสะโพกเวลากระโดด ที่โค้ชให้คุณวิ่งขึ้นลงบันไดมันมีเหตุผลแน่นอน การวิ่งขึ้นลงบันไดจะช่วยบริหารกล้ามเนื้อช่วงขา รวมทั้งเพิ่มความแข็งแกร่งและความยืดหยุ่นไปพร้อมๆ กันด้วย ที่สำคัญมันไม่มีค่าใช้สูง เพราะคุณสามารถทำได้ทุกที่ ไม่ว่าจะเป็นที่บ้าน ที่โรงเรียนหลังเลิกเรียน หรือแม้แต่อัฒจันทร์กลางแจ้ง กระโดดที่สนามไปมาจนทั่ว ลองสัก 3 ครั้งหรือมากกว่านั้นก็ได้ กระโดดให้สูงที่สุดเท่าที่คุณจะทำได้ ลองวิ่งไปกระโดดแตะตาข่าย ทำให้ได้ติดต่อกัน 10 ครั้ง คุณไม่สามารถทำมันได้ภายในวันแรกหรอก ให้พยายามฝึกทำทุกวัน ฝึกกระโดด โดยมีเป้าหมายอยู่ที่ขอบห่วง แชคิล โอนีล (Shaquille O'Neal) โด่งดังมากในการทำท่าสแลมดั๊งค์สองมือได้อย่างทรงพลัง รุนแรงจนแป้นแตก แม้ว่าปัจจุบันนี้เทคโนโลยีจะผลิตแป้นคุณภาพใหม่ๆ จนไม่สามารถพังลงง่ายเหมือนแต่ก่อน แต่ยังไงท่านี้ก็ยังถือว่าเป็นท่าที่ดูแข็งแรงและดุดันเวลาที่แสดงออกมา  คุณต้องกระโดดได้สูงมากๆ เวลาทำท่าดั๊งค์สองมือ ให้ฝึกด้วยการยืนใต้แป้นและกระโดดไปเรื่อยๆ จนกว่าข้อมือของคุณจะแตะขอบห่วงได้ สมมติว่าคุณสูง คุณจะสามารถทำได้ถึงสองครั้ง ในการดั๊งค์แบบ Double-pump คือการที่คุณดึงลูกบาสลงมาที่ช่วงอกในจังหวะที่กระโดดขึ้นสูงสุด แล้วค่อยยืดตัวอีกครั้งพร้อมกับจับลูกบาสยัดลงห่วง นักบาสมืออาชีพที่โด่งดังกับท่าดั๊งค์นี้คือ เทรซี่ แม็คเกรดี้ (Tracy McGrady) ซึ่งสามารถทำท่านี้ได้เป็นปกติ ธรรมชาติ ในขณะที่กำลังหมุนตัวอยู่กลางอากศ กลายเป็นการดั๊งค์แบบ 360 องศา ในจังหวะที่กำลังจะถึงแป้น ให้คุณดึงบอลเข้าหาตัวและหลัง ยืดแขนออก และหมุนให้เป็นวงกลมเหมือนกับกังหันลม ช่วงที่ถึงจุดสูงสุดก็จับลูกบาสยัดลงห่วงไปอย่างเท่ๆ เช่น โดมินิก วิลคินส์ (Dominic Wilkins)เทพแห่งการดั๊งค์ในช่วงยุค 90 เรียกเชียร์ได้อย่างล้นหลามจากคนดูได้ด้วยท่าดั๊งค์อันนี้ ท่านี้คือการเอาลูกบาสไว้ด้านหลังของศีรษะโดยการงอข้อศอกไปทางด้านหลัง แล้วค่อยจับลูกยัดลงห่วงอย่างทรงพลังเหมือนกับเวลาที่คุณใช้ขวานโทมาฮอว์ก ท่านี้ถูกนำมาใช้จนโด่งดังโดย “ด็อกเตอร์เจ” จูเลียส เออร์วิง (Julius Erving) รวมถึง ดาร์ริล ดอว์กินส์ (Darryl Dawkins) ที่พังแป้นไปเล็กน้อยตอนที่ดั๊งค์ด้วยท่านี้ แม้จะไม่ใช่คนแรกที่ทำท่านี้ แต่ วินซ์ คาร์เตอร์ (Vince Carter) ก็ได้รับเสียงเชียร์อย่างล้นหลามในการแข่ง NBA dunk contest ในปี 2000 ด้วยท่วงท่าการส่งบอลลอดหว่างขาขณะลอยตัวอยู่กลางอากาศและสแลมบอลลงห่วง แม้หัวจะเกือบโขกขอบห่วง แต่เขาก็รอดมาได้อย่างปลอดภัย ถ้าคุณสามารถลอยตัวขึ้นไปได้สูงขนาดนั้น ก็ลองทำท่านี้ดูสิ
เลี้ยงลูกเข้าหาแป้น. ใช้บอลลูกเล็กกว่า. ฝึกจับลูกบาส. ลงพื้นให้ถูกวิธี. ฝึกดั๊งค์กับห่วงที่เตี้ยกว่า. ลงทุนซื้อรองเท้าที่ดี. อย่ายอมแพ้. เพิ่มพลังกระโดดในแนวตั้ง. เรียนการทำ Plyometrics หรือการฝึกกระโดด. เสริมสร้างความยืดหยุ่น. วิ่งขึ้นลงบันได. ฝึกกระโดดที่สนาม. เรียนท่าดั๊งค์สองมือ. ใส่ลูกเล่นลงไปด้วยการดั๊งค์แบบ Double-pump. เปิดระบบวินด์มิลล์ (กังหันลม). ท่าขวานโทมาฮอว์ก. ท่าลอดใต้หว่างขา.
https://www.wikihow.com/Dunk https://www.wikihow.com/Dunk https://www.wikihow.com/Dunk
Dunking Practice Building Your Jump Learning Highlight-Reel Dunks